دەسەگە لە بەیاننامەیگ رەسیە ئاژانس شەفەق نیوز وت: کەشوهەوای وڵاتەگە لە سوو جمعە رووشنە وەگەرد لەکە ئەوریگ، و پلەی گەرمی لە بەش ناوڕاس کەمیگ بەرزەو بوود، و لە ناوچەی باکوور و باشوور نزیک رووژ وەرجە خوەیە.
وتیش: رووژ شەممە، لە ناوچەی ناوڕاس نیمچە ئەورە وەگەرد دەرفەت نمە وارانیگ وە شەو لە بەشەیل خوەرئاوای، و لە ناوچەی باکوور رووشنە تا نیمچە ئەورە وەگەرد دەرفەت نمە وارانیگ وە شەو لە بەش خوەرئاوای، و لە ناوچەی باشوور نیمچە ئەورە، و پلەی گەرمی لە بەشەیل ناوڕاس و باکوور چەن پلەیگ بەرزەو بوود، و لە بەش باشوور کەمیگ بەرزەو بوود.
بەیاننامەگە وتیش؛ کەشوهەوای رووژ دووشەممەی ئایندە لە ناوچەی ناوڕاس نیمچە ئەورە وەگەرد دەرفەت نمە وارانیگ لە بەشەیل خوەرئاوای، و لە ناوچەی باکوور نیمچە ئەورە، و لە ناوچەی باشوور نیمچە ئەورە وەگەرد دەرفەت نمە وارانیگ، و پلەی گەرمی لە گشت وڵاتەگە نزیک رووژ وەرجە خوەیە.
